Maandagaand: 31 Julie 2017
​Goeie naand almal: Hallo Kenya: A few fine spots, see areas marked with yellow. The rest mostly partly cloudy with overcast spots in the west and south-west with a few showers.
Soos ek vanoggend verduidelik het, die koue front wes van die Kaap kou klippe, en duidelik dat die eerste koue front besig om vorm te verloor. Die 2de koue front is piepklein en ook in die 2de een is daar nie veel koue lug in sy stert nie. Dat daar wel bietjie reën kan val is sekerlik nog daar, maar ai, ek het meer gehoop as geweet dat die koue front nie op standaard gaan wees nie. Om alles nog erger te maak het die hoog aan die ooste kant van die land verder verstewig en al het ek die temperature afwaarts aangepas vanoggend was dit nog kouer en meer vogtig, daar is tot enkele stasies wat ligte reën rapporteer teen laat middag (Laeveld) Wanner die hoog so sterk is oos van die land dan verstewig dit die oppervlakte hoog oor die land en dan kry koue fronte die wind van voor, m.a.w die koue fronte verswak dramaties.
Temperature is nou laatmiddag nog steeds baie warm, vir die tyd van die jaar, oor die suidkus, gelukkig sien ek nie rowwe vure wat uitstaan nie. Daar was wel die afgelope 24 uur sowat 10 vure, selfs 'n paar oor die Kaap.
Sekerlik nie wat die manne en dames in die Kaap sal wil sien of lees nie, maar dit is ongelukkig soos dit nou vir my lyk….
Augustus en September is daar altyd nog reën kanse vir die Kaap, maar selfs al sou dit norm reën gaan dit nie genoeg wees vir die riviere en damme in die streek nie.
Ek gaan dit weer sê, tong in die kies…ontsouting van seewater kan gedoen word, maar dit het 'n prys…. Ek dink nog steeds om oor die lang termyn te beplan, is om water van die Oranje/Vaal te herlei na die Kaap, baie dieselfde as wat Gariep water verskaf aan dele in die Oos-Kaap. Ja, dit gaan ook baie kos, maar as dit klaar is dan betaal dit die aanvanklike koste binne die bestek van 'n paar jaar. Wanneer klimaat toestande gunstig is vir reën vir die binneland, dan is dit swak in die Kaap, verander dit, dan gebeur die omgekeerde. Ten minste in die binneland is daar 'n Sterkfonteindam wat in ramp toestande (binneland) 'n baie goeie rugsteun is.
Wel dit is my storie vir nou. Lekker aand verder…
Maandagoggend: 31 Julie 2017
​Goeie môre almal: Hallo Kenya: Sunny spots over the central parts, with mostly partly cloudy to cloudy over the remainder of the country. No rain this morning. Areas marked with green may see a few afternoon and evening showers.
'n Baie netjiese koue front wes van die Kaap, ook ver genoeg noord. Daar het wel 'n klompie koue lug gevorm agter die front maar dit lyk ook nou nie baie rowwe koue lug nie. Die wind is al redelik sterk noord en daar is van die berg stasies by Tafelberg wat al bokant 20 C beweeg in die pre-frontale fase. Die huidige posisie van die front sê ook vir my dat die kuslaag op die weskus lê vanoggend en deels die rede vir die warmer temperature oor die Kaap. Soos die koue front stadig aanstap na die Kaap sal die kuslaag om die Kaap beweeg en dit kan dan bewolk word, selfs kolle met mis. Dit sal egter dan weer deels opklaar en eers weer bewolk word as die koue front laatmiddag wes van die Kaap aankom. Ek gee wel ;n kans vir reën voor middernag vannag, maar ai, ek wil dit nie graag sê nie, die hoog oor die land is ewe sterk, ek het met pyle aangetoon wat die windvloei oor veral die westelike binneland sal ontvou, en dan is die risiko weer baie goed dat die brandgevaar gevaarlik hoog kan word langs die tuinroete. Die warmer weer sal oos uitbrei maar vanaf PE verder oos sal die wind eers regtig begin toeneem in die middag en kan maksimum temperature in die middag en laataand eers voorkom. Met die koue front sover noord en die hoog oor die binneland sterk in plek, kan mens sê suig die laag in die weste vog in vanuit die noord-ooste van die land en ook die rede dat daar bewolkte weer voorkom oor dele van die Laeveld. Ek gaan dus die brandgevaar heelwat afwaarts aanpas vir 2nm oor die streke, maar onthou die wind en warmer temperature vir die dag kan ook hier deurbreek laatmiddag/aand. Een van daardie dae waar die maksimum brandgevaar laatmiddag kan voorkom.. wees dus waaksaam… en bly skerp.
Die model skaal die koue front skerp af vir môre, en ja, daar is 'n kans vir reën môreoggend oor die Kaap, maar is glad nie 'n uit-gemaakte saak nie, maar ons wens en ons mag bid vir goeie reën maar die Herder wat opor waghou bepaal die uiteindelike akte.
Dit is min of meer die storie vir nou, lekker dag aan almal en mag die week wat kom net goed oplewer!!
Sondagaand: 30 Julie 2017
​Goeie naand almal: Hallo Kenya: The areas with in the yellow marked areas are clear, the rest is mostly partly cloudy to cloudy with a few showers in the west, see green…
Die volgende koue front is lekker ver noord maar op die foto kan ek nog nie regtig lekker koue lug in die stert van die koue front sien nie. Nou is dit duim vashou…. Die model plaas die koue front net wes van die Kaap teen Maandagmiddag so om en by 2nm, met die beste kans vir noemenswaardige reën eers teen Maandagaand. Voor die koue front gaan die westelike binneland pre-frontale toestand ervaar wat beteken die dit gaan warm en droog wees met ;'n taamlike sterk noord-weste wind. Die kombinasie sal maak dat die brandgevaar hoog is, gevaarlik hoog op plekke in die weste.
Daar is vannaand 'n kol wolke in die noord-ooste van die land. Dit kan moontlik help in die pre-frontale fase om die brand gevaar in die ooste en noord-ooste onder beheer te hou, sal dit môreoggend opdateer.
Skuus, ek weet dit is laat, daar was onderhoud op my stelsel….
Lekker aand en lekker nuwe week…
Sondagoggend: 30 Julie 2017
Goeie môre almal: Hallo Kenya: Mostly sunny in the south-east, see yellow, while partly cloudy over the remainder of the country with a few cloudy patches. Areas in the west may see a few showers and the odd thunderstorm this afternoon and evening.
'n Klein bietjie ,,warmer'' by Smithfield (-4C) en Buffelsfontein (-5 C) met temperature oor die res van die Vrystaat vriespunt of net bo vriespunt. Die koue front sleep sy stert deur PE-Oos-Londen met bewolkte weer en daar kan sekerlik 'n klein bietjie reën langs die kus voorkom en sluit die kus van KZN in. Die hoog agter die koue front is redelik sterk dus verwag ek dat die bewolkte weer wat nou al kol-kol oor KZN voorkom sal uitbrei na die Laeveld enige tyd van 1-2nm. Meestal sonnig en koud vanoggend in die Kaap maar met sonnige toestande sal maksimums ietwat hoër draai vandag.
Vir die wat wil weet wat in Engeland gebeur, sien foto verder af vir Afrika, die foto middernag geneem, Engeland tyd (GMT) en dit lyk vir my of dit toe nog lekker daar gereën het. Ek dink die krieketmanne sal sekerlik nie te kwaai kla as dit die hele dag reën nie…
Verder is daar nie om oor te skinder nie, geniet die dag…
Saterdagaand: 29 Julie 2017
​Goeie naand almal: Hallo Kenya: Large parts over the central and south-east parts are fine, no clouds, with the normal overcast patches in the south-west with scattered showers and a few thundershowers..
Die koue fronte by die Kaap stel baie teleur, so ek begin vannaand met 'n lekker en goeie oorwinning deur die Leeus. Dit was vir my baie duidelik dat die dun lug op die hoëveld die Hurricans alreeds moeg gehad het nog voor halftyd. Ongeag die geel kaart, wat ek persoonlik dink was die korrekte besluit, is daar geen manier dat Barret nie geweet het die bal is tussen sy bene nie. Ek dink Jaco het die Hurricans met baie oortredings nie gestraf nie, maar dit is net my mening. Dit is die klein dinge wat die Kiwi spanne doen wat die spel vertraag…
Die koue front het probeer om by die Kaap uit te kom, maar buiten vir 'n paar vlieswolke is daar nie reën op die grond teen 17:30 nie. Die ander koue front is heeltemal te ver suid met geen invloed op die weer nie. Daar is nog enkele los mooiweers wolke in die verre noorde van die land, maar dit het ook minder geword deur die dag. Oor die algemeen 'n baie normale Julie dag oor die binneland, met meestal aangename temperature.
Daar is 'n vet moontlike vuur oor Lesotho, sien groen kaart, maar andersins is daar nie vreeslike toestande oor die land nie. Dit gaan egter rof oor Angola, daar is nie enige vuurbeheer wat daar toegpas word nie. Angola val in die tropiese gordel en met beter vuurbeheer sal die ,,klimaat,, minder verander. Neem bome en natuurlike plante-groei uit dan neem jy nie net vog weg nie, maar ook die longe van die aarde.
Meeste van SA is 'n droeë (natuurlike) deel van Afrika en was dit nie vir die boere van die land om te plant waar geen ander boer in die wereld dit sou doen nie, sal die reën ook afneem. Gauteng lê baie hoog bo seevlak, en dus juis die hoogte bo seevlak wat maak dat Gauteng, ongeag droogte tye meer reën kry as ander plekke wat nie so hoog bo seevlak is nie. Neem nou Australië, neem die dieselfde afstand van die ooskus na die binneland van Australië en die reënval is baie swak, selfs in goeie reën-jare.
Dit was nou 'n mond vol. lekker aand en aan die Leeus, julle mag maar fees-vier vannaand, maar Maandag moet julle terug wees op ,,kantoor'' volgende naweek is wat op die ou einde saakmaak..
Saterdagoggend: 29 Julie 2017
​Goeie môre almal: Hallo Kenya: Mostly sunny in the east, see yellow, with cloudy patches in the west and south-west, no rain at this time. The light green, marked area, may see a few afternoon and evening showers or thundershowers.
Die eerste koue front het dit amper gemaak tot by die Kaap, maar al wat ek trans kan sien is 'n bietjie wolke en mis maar geen reën nie., Daar kan sekerlik ;n katspoeg wees teen die berge. Die 2de koue front met die beter koue lug in sy stert gly suid van die land deur. Soos julle self kan sien is die koue front by die Kaap swak, maar ongeag dit, kan daar 'n swak kuslaag wees tussen George en Oos-Londen. Oos-Londen ervaar vanoggend nog baie droeë lug en @ 20-21 C die warmste minimums in die land. Soos die koue front oos skuif sal daar koeler lug vanuit die suid-weste ooswaarts uitbrei, dus aanvanklik vanoggend kan die temperatuur nog uit die kas klim in die Oos-Londen gebied, maar kan al voor 2nm koeler suid-weste weer begin ervaar. Oor die binneland, nog steeds goed kou op talle plekke, Smithfield en Buffelsfontein kuier weer by -6 C en dan die normale koue temperature oor die sentraal, wes-Vrystaat en dele van die Noord-Kaap. Daar is vanoggend nog ;'n paar klossies wolke oor die verre noordelike dele van die land, maar geen reën wat ek voorsien nie.
Effens koeler dagtemperature oor die suidelike binneland maar sonnig en aangenaam in die noorde van die land…
Dit is vir nou die storie, lekker dag….
Vrydagaand: 28 Julie 217
​Goeie naand almal: Hallo Kenya: Fine from north to south-east, see yellow, one cloudy patch in the north-east. Cloudy in the west and south with overcast patches in the west and south west with scattered showers and one or two storms. (see green)
Ek het min of meer verwag dat die koue front klippe sal moet kou om by die Kaap uit te kom. Dit lyk of dit nog op skedule is. Al die wat die koue front vermag het is om die wind op te jaag oor die westelike binneland en bergwinde (warm) het voorgekom langs die verre westelike dele, die suid-kus en tot 'n mate die suid-oos kus. Dit lyk of daar nie erge vure op die suidkus voorgekom het nie, maar dit lyk tog of daar een kan wees. Sie groen kaart.
Die hoog oos van die land het temperature in toom gehou oor die Laeveld en in die noorde van doe land, daar is nog steeds, sien geel, ;n paar plekke met mooiweers wolke.
Soos julle self sal kan aflei, daar is min tot geen koue lug agter die koue front nie, daar is wel 'n 2de een wat vorm verder suid-wes met bietjie meer koue lug in sy stert. Die model voorspel dat die koue front môre 2nm alreeds by PE moet wees, maar as ek na die huidige ontwikkelling en spoed kyk, dink ek dit is dalk te gou. Ons moet hoop die koue front word terug gehou en dat daar wel bietjie koue lug sal vorm, om 'n nattigheid te maak in die Kaap môreoggend.
Die rooi pyle is sekerlik voldoende om te wys hoe en waar die bergwinde voorgekom het, en in sommige gevalle is dit nog steeds droog en warm al is die son besig om te sak. Oor die sentrale binneland dalk nie heeltemal so koud soos die afgelope tyd (minimum) maar met wolklose toestande sal temperature nog steeds koud wees met enkele plekke onder vriespunt..
Dit is vir nou die storie, gesels weer môreoggend.
Vrydagoggend: 28 Julie 2017
​Goeie môre almal: Hallo Kenya: Around 2am this morning there was one, maybe two storms on the western border, at the moment no rain. A few sunny spots, see yellow araes, while the rest ois partly cloudy to cloudy. The areas marked with green may see afternoon and evening showers and thundershowers..
Dit bly verwoed koud oor die suid-oos Vrystaat waar Smithfield weer by -7 C gedraai het vanoggend. Buffelsfontein 'n raps warmer teen -6 C. Nie dat mens dit warmer kan noem nie. Oor die res van die land standaard koud soos dit nog die tyd van die jaar behoort te wees, met slegs die George gebied wat al kolle uitslaan met temperature van 20 C, skaars 10-15 km verder oos of wes, het die temperature gedaal tot 4 C. Die warmer droeë toestande sal uitbrei oor die suidkus en ook later na die suid-ooskus waar die vog alreeds vanoggend baie laag is. Die koue front wes van die Kaap maak pre-frontale toestande, m.a.w. bergwind toestande breek uit op die kus, en met min reën die winter moet die manne en dames skerp bly in die streek, waar daar 'n rook trek, is daar erens 'n vuur. Die koue front word erg terug gehou deur 'n relatief sterk hoog oor die binneland, en ten beste kan mens wolke verwag later vandag maar die kans vir reën is minder as 10 %, die kans word effens beter na middernag vannag.. Dit sal sukkel-sukkel gaan en ek verwag nie vreeslike reën nie.
Met 'n sonnige dag op hande sal dit weer 'n lekker dag word.. so naby aan die norm as mens kan kom vir die tyd van die jaar….
Donderdagaand: 27 Julie 2017
​Goeie naand almal: Hallo Kenya: A few fine spots in the north-west and south-east, the rest mostly cloudy but overcast patches in the west and south-west with showers and a few odd thunderstorms..
Daar is nie veel aan die gang oor die land nie, meestal mooiweer, en 'n mooiweers nag die tyd van die jaar beteken in meeste gevalle 'n koue nag. Daar vorm wel 'n hoog aan die ooskus môre met meer aanlandige vloei oor die hoë en Laeveld, met wolke moontlik oor die oostelike hoëveld en daar kolle met mis voorkom. Oor die sentrale en suidelike binneland meestal koud tot baie koud met die normale koue plekke wat onder vriespunt sal draai. Die koue front begin gesig wys in die suid-westelike hoek van die foto, maar ai die ou het 'n opdraande pad met die hoog wat oor die binneland vorm.
Veel meer kan ek nie skryf oor die weer nie, geniet die aand, en ja, dit is môre Vrydag….
Donderdagoggend: 27 Julie 2017
​Goeie môre almal: Hallo Kenya: Only tiny spots with sunny weather this morning, see areas marked with yellow. The rest of the country mostly cloudy with an overcast patche in the north-west with showers this mo9ring. The reas marked with a lighter green may see scattered afternoon and evening showers with an odd thunderstorm at times.
Net weer vrieskoud op talle plekke vanoggend, die Noord-Kaap, Vrystaat en die noordelike dele van die Oos-Kaapse binneland. Daar is nie genoeg tyd om na elke enkele stasie te gaan lyk nie, so ek gee min of meer die minimum temperatuur wat voorkom tussen 6-7vm. Buffelsfontein en Smithfield is beide -9 C vanoggend, Upington boer om en by -2, dieselfde by Kimberley en dan Bloemfontein met kolle wat -4 C aandui. Bethlehem is ,,warm'' vanoggend met 5C maar daar is mis en 'n paar wolke wat daar rond dryf. De Aar is ook in die omgewing van -1 C vanoggend, so dit is eintlik net een lang koue storie vanoggend. Temperature (minimums) het ietwat hoër gedraai oor Gauteng, ek het vir nou amper 'n week rondom 2-3 C gemeet hier in die Moot, vanoggend sit die temperatuur op sowat 7C. Die kolle wat ek met geel omkring het is waar daar 'n paar wolke is vanoggend en daar kom kolle voor met mis. In stedelike gebiede kan dit 'n kombinasie wees van mis en rook..
Nie 'n koue front in sig vir die Kaap nie, as julle egter na die groot Afrika foto kyk sal julle 'n mooi koue front sien, nog ver wes van die Kaap. Die modelle skuif die koue front nader na die Kaap oor die volgende klompie dae maar die oppervlakte hoog oor die binneland kan moontlik die koue front suid van die land deur stuur en kan daar, soos die stert van die koue front deur die Kaap sleep, dalk bietjie reën voorkom maar dit is eers oor 'n dag of 3…
Met wolklose toestande oor die binneland sal die temperature weer herstel na billik deur die dag, m.a.w. 21-24 C